Proză 


TU-vă muma-n cur 


Într-un cartier păros al Madridului, unde 
drumurile putrede şi rău-famate miros a carne 
transportată recent ca în fiecare dimineaţă la 5, 
când ceaiul probabil pune fața pe pernă pentru 
că la 5 p.m, în Anglia vecină şi departe se 
trezeşte, dar nu aici, aici altceva zace, o stare 
apăsătoare, normală, atunci deltele hormonilor 
din oameni sunt la un punct la care încă pot, la 
care încă au chef şi suferă în agonia despărțirii 
de noapte, ca să nu sufere de despărțirea de 
celălalt trup. De n-ar fi convenţia împovărării 
cu altceva zău că mintea omului n-ar 
problematiza nimic şi n-ar scrie literatură, 
până la urmă singura garanție că o limbă nu se 
pierde. Dar aici vorbim de literatura limbii de 
pantof de mers prin viaţă, de alergat cot la cot 
cu destinul tău, până vi le juliți şi încep să 
cadă din ele celule moarte, ninsoare curată, 
impersonalizarea voastră în unul, şi mai ales 
în Acela. 

Străzile spălate şi prespălate blugi, 
răcoroase de detergenți, cu brumă năclăită cu 
rouă sârmoasă pe cioburile sticlelor sparte 
după o noapte de petreceri de pomină se arată 
ca după băi în lapte. Atunci, fără prea multe 
explicații, Mihai Nesfântu, ageamiu coclit din 
Galaţi, cândva făcător de găleți şi momentan 
pierde-vară-toamnă, ca o colecţie a hainelor 
lui sărite de pe fix, prin Madrid, îşi dă cu un 
pumn de apă pe faţă la mica lui chiuvetă din 
bucătărie, după care se trezeşte urlând 
„dumnezeii mă-tii”, nici el ştiind de ce şi îşi 
căuta om să-i merite înjurătura proaspăt 
declamată,  înjurătura-coroană. Scoate un 
sughiț cât un furuncul de parcă l-ar fi pomenit 
cineva, iese pe uşă trântind-o până la rama ei 
de USA, global şi globalist după care coboară 
scările în grabă, căci în lift se pişaseră câțiva 
peste noapte şi puţea ca hoitul în a noua lună 
de sarcină cu moartea sa. Ajuns în piața mare 
de lângă Cinema Callao, lângă un pom verde, 
vede o fată publică precum bicicletele, 
parcurile şi metroul, o fată care când geme sub 
tine ori pe nări, ori prin nas ori prin gură 


26 


scoate bon fiscal, în funcție de ce are mai liber 
la acea poziţie la care o supui dând un regat nu 
pentru un cal, ci să fii unul. O ocheşte şi ea, 
fardată ca o mânăstire îi răspunde ca printr-un 
dangăt de limbă lungă şi crăpată, umplută în 
crăpături cu relicve de la foştii, exact ca situl 
Curţii Domnești, îi face semn să se apropie. 
Degetele ei se mişcă egal vulgar şi divin 
precum coaja mărului când îl cureți continuu 
vrând să faci din ea opturi prelungi până în 
podea. Mihai s-a uitat la lumea din jur, dar 
încă nu era lume în jur, era numai jena lui de 
străin, a înaintat şi a ajuns mai aproape de ea 
decât ar ajunge limba clopotului de pereții 
acestuia fără să sune. Dumnezeul din el simţea 
că el s-a apropiat mai mult de fată chiar decât 
o făcuse fardul ei. De ce? Pentru că îi zâmbise 
diferit, special, cum nu fac curvele de obicei, 
vajnice motorizări sexuale, aparate de taxat, 
metrorexuri acide şi triste în care tot ce 
contează e nu cartela ci să ţi-o scoţi cât mai 
repede şi să te cari. „ Next” e la ele mai 
important ca numele oricărui bărbat şi parcă 
aşa îi alintă pe toți, ei da, ar crede că acesta 
este numele pe care li-l dă ea ca alint, când 
colo e exact invers. A început în română. 

-Bună, ce faci? Aşa de dimineaţă? 

-De unde ştii că sunt româncă? 

-Eu ştiu tot, ţi-am văzut voroneţul. Nu a 
înțeles prea bine ce i-a spus Mihai, doar 
arătându-i fața, a înţeles aluzia, dar, când 
acesta a continuat : dar Putna ta? Vreau să îți 
ating Ştefanul cel Mare cu vârful curiozității 
mele. Mihai devenise el însuşi mai vulgar şi 
mai obscen, dar fata, deşi simte oamenii bine 
ca o filosofie greacă, ca un decor al gării 
fizionomia trenurilor întârziate sau, mai grav, 
trecute, a acceptat jocul, pentru că nimeni nu o 
mai sfințise cu vorbe atât de frumoase, de 
când cu atâta spermă de gargară uitase nu 
doar gustul laptelui matern, ci şi pe acela al 
apei din cristelnița de botez. 

-Vrei să îmi simți Ştefanul? s-a emoționat 
fata, nu mai mare de 20 de ani, dar a 
emoționat-o mai tare faptul că Mihai a simțit 
că e moldoveancă. Doi moldoveni se recunosc 
oriunde, pentru că mereu între oricare doi 
dintre ei se întâmplă să fie un pom. 

-Da, vreau să îţi simt Ştefanul, viu şi 
degrabă vărsătoriu de sânge nevinovatu. 


-Haha, ce texte de vrăjit curvele ai. Mă, aia 
sunt eu, o curvă, o cârpă cu suflet, da nu mă 
lua aşa că mă îndrăgostesc de tine şi noi n- 
avem voie, auzi, n-avem voie că ne bate 
Şoricu?. Cu lanţul de la bicicloanţa lui fiu-su, 
Petronel. Da de ce-ţi dau pe cioc toate astea 
ție? 

-Cine e Şoricu'? 

-Peştele nostru, el se ocupă de noi. Copoii pe 
aici îi zic Jamon, dar noi tot ca la noi am 
rămas. Mă vrei sau nu? Nu risc altfel, hai 
repede, mă încurci cu vorbele, mă faci să mă 
simt bine. Aici sunt cal de bătaie nu om pe 
care să-l iei cu „digrabă vărsăreţ di sângi”, 
sângi nu mai scot di la paişpe ani. Nu mai am 
poate nici o lecuţă. Mi l-a scos Şoricu”, cică să 
fiu bună, să nu-i stric clienții. Eu numai dau cu 
mătura prin murdăria voastră, mă. Înţelegi? 
Cum îţi zice? 

-Mihai. 

-Mihai? 

-Nesfântu Mihai. Mergem atunci? 

-l-auzi, Nesfântu. Da unde ti grăbeşti aşa di 
parcă ai mâncat grebeniş? 

-Ai zis să nu te mai iau cu vorbe că te 
încurc.Atunci hai şi ne-om simţi bine. 

-La 5 dimineaţa, atunci vă place vouă 
cocoşilor, ştiu eu, v-am simţit pe toți, cu exact 
două ore înainte să plecați la serviciu, să vă 
puneţi curu pe scaun şi să mângâiaţi pielea 
tastaturii. Ea nu se gârboveşte, nu se îngraşă, 
nu îi apar riduri, dar nici n-o fute nimeni s-o 
urce pe pereţi de plăcere, să o rupă ca pe-o 
toacă, de atâta sfinţenie, nu? 


Amândoi au început să facă paşi pe sub nişte 
palmieri încercuiți de coşuri de gunoi şi de 
haite de câini vagabonzi, exact cum ai pune 
iod în jurul rănii, la ora aceea ei şi francezii 
erau de găsit, mergeau destul de distant unul 
de celălalt. Lui în pantaloni sexul îi atârna ca 
limba unui clopot buf, ei, sub fusta aerisită şi 
plină de suflete moarte se afla un clopot larg 
fără limbă. Se minţea desori că are un clopot 
care renunță la fiecare limbă pe care o 
primeşte pentru că nu sună suficient de 
cristalin, aşadar e foarte greu să se facă 
acordul între cele două materiale. Aliaj nu era 
de găsit. Astfel trăia, astfel se minţea, blând şi 
tenace. Şi-i mai trecea o zi. Şi-i mai trecea o 

taină şi un suflet mai vătăma şi mai împăca în 
sine, măcar pentru o halcă de vreme, când va 
fi descoperit alcoolul de leac şi pierzanie, 
alcoolul de alint căruia tu îi spui „ next” 
tocmai scuipând sâmburele măslinei din el, 
înjunghiată anterior mic-românesc, de-a 
lungul, cu o scobitoare din solniţa mesei unde 
se întâmplă să stai. Au ajuns în faţa blocului 
mândru dar solitar, plin de oameni cinici, au 
urcat şi au privit un hol imens şi strâmt cu uşi 
pe ale căror clanțe era pusă pastă de dinţi, 
tuburi întregi de temperă albă, ca de la o 
ciulama de creiere sau de la un mixer ce a 
bătut ninsoarea unui mileniu de singurătate. 
Toate aveau jeturi de pastă de dinți. 


-Vezi, şi-au şi dat drumul mai devreme 
numai auzind că vii? a zis Mihai făcând-o să 
plângă pe loc, izbucnind în lacrimi antologice 
ca bilele de rulmenţi. lartă-mă, nişte copii 
cretini or fi făcut asta, nu te supăra, am spus o 
prostie. Mihai a luat-o în braţe dar nu putea 
ține pe limbă ce avea de zis, răsucind cuțitul şi 
mai mult în rană. Dacă mai plângi ai să-i scoli 
pe toți pe coridor şi se vor înmuia clanţele, se 
vor fleşcăi. Plânsul ei mai alarmant exact asta 
a făcut, clanţele se lăsau în jos sub presiunea 
unor mâini din interior ce ce apăsau(Oare ce 
Dumnezeu deschide-n bărbați o uşă când nu li 
se scoală, Dumnezeu el sau Dumnezeu ea?) şi 
cu cât oamenii se sculau cu atât clanțele se 
lăsau, aici intervine şi relația ființă-obiect 
poate la fel de intimă ca a lui Mihai cu cârpa 
lui vie, cârpa lui cu suflet. Au intrat în cameră 
unde haine aruncate peste tot mimau mai mult 
a băiat decât a bărbat, s-au aşezat pe pat şi el a 
continuat să o liniştească preţ de câteva 
minute, apoi i-a făcut un ceai cald. Nu i-a pus 
zahăr zicându-i că are ea. La un astfel de 
compliment, banal până la prăfuit deja, ea, 
care nu a auzit până atunci decât „curva 
dracului”, „marş de-aici!” sau „suge-o!” a 
început să tremure şi să zâmbească până ce 
fardul i se dizolva şi i se retrăgea în pori. 
Parcă redevenise virgină, parcă râdea ea însăşi 
de chiloţii ei anume negri ca să nu se 
murdărească de la primele tracasări şi să 
provoace silă.După ceaiul amar şi după câteva 
minute bune de poveşti condimentate cu 
năstruşnice complimente care o nelinişteau şi 


pe care, cu toată răceala curvei, nu le putea 
trece cu vederea, Mihai a muşcat-o de sânii 
mari şi parcă înfofoliți în toate mâinile ce i-au 
atins de la Hristos încoace. Liane de mâini de 
la cer până pe sânii ei curgeau ca iedera 
ațoasă, ca pletele abisale ale țigăncilor de 
cărămidari, care de mici au înţeles beneficiile 
extraordinare ale lutului, spre liniştea vârstei 
lor, a treia. După ce a muşcat-o şi-a dat seama 
că nu mai e pură, deşi ştia, îi privea faţa pe 
care fermenta fard ca o portocală veche la 
soare pe un drum izolat. Excese exotice îl 
năruiau pe dinăuntru când i-a desfăcut 
picioarele fibroase şi a intrat în ea, după vreo 
zece minute în care fata nu a gemut dar a 
plâns îngrozitor şi mocnit Mihai simţea deja 
cum îşi dă drumul în ea, ca prăbuşirea 
turnurilor gemene WTC în Noul York al 
anului 2001, total şi acid, ca o replică, dar oare 
la ce? Sincopat şi ca nişte păsări căzute îşi 
schimonosea faţa şi elibera în ea parcă albul 
ochilor, parcă duşmănie, parcă litanii şi păcură 
încărunțită, parcă stenograme ale sinodului de 
la Niceea, parcă timiditate de primă bere, 
parcă moarte bătrână şi care nu mai ştie de 
unde să se ia şi se uită vie. A mai alergat în ea 
cam douăzeci, chiar treizeci de minute în timp 
ce pe clanţe pasta de dinți încolţea danturi şi 
proteze care se auzeau mestecând ritmic şi 
rece. Ea plângea bolborositor şi aprins, 
carbogazos,  borsec, dorna.  Molfăind 
prezervativul ca pe o şosetă, la scoatere, s-a 
trezit că-şi vede splina în vârful lui mai subțire 
şi puțin alungit. Şi-o ejaculase fără să-şi dea 
seama. Dar mai rău era că nu l-a durut, că nici 
nu a observat, că a eliminat-o ca pe un corp 
străin, ca pe ceva în plus, exact ca pe un bacşiş 
mic lăsat chelnerului pe farfuriuță, pe uterul în 
formă de farfuriuță, pe ovarul în formă de 
farfuriuță, de scrumieră. A salvat-o cu grijă de 
la înec, a clătit-o la chiuvetă şi a pus-o într-un 
castron. S-a dus în baie şi se auzea pişându-se 
în toată splendoarea, ca un cal de rasă, adică 
cinic, da, ca un cal de rasă, adică bărbat. A 
rugat-o pe fată prin uşa toaletei să pună ceva 
muzică la aparatura lui. Ea i-a răspuns că nu 
se pricepe dar că îi cântă ea dacă vrea. Cum, 
ştii să cânți? a întrebat prin uşă omul-cu- 
pantalonii-în-vine. Da, ştiu să cânt, la câte am 
înghițit mi s-a dres vocea. Fata a început să 

spună o muzică rarefiată şi stranie, ceva între 
o muzică arabă pură şi o manea de pe la noi, 
fără text. Mihai, înăuntru, era mai fericit aşa, 
la tronul pe care stătea îi părea că are curte. A 
terminat, a tras dunărea de lanţ şi a ieşit din 
budă. Fata îl aştepta răsfoind o revistă şi 
plângând. 


-Gata, omu’ mai vine, da? mai şi pleacă! 
Fata plângea înfiorător. 

-Nu îți pasă că plâng? 

-Ba da, a spus Mihai, ipocrit, mimând 
preocuparea. Îmi pasă, dar ce să fac? 

-Să spui cuvinte frumoase, ca la început, în 
ultimele minute nu ţi-am auzit decât rahatul. E 
şi el compliment? 

-Eşti frumoasă, dar gata vrăjeala, partida s-a 
terminat, banu jos acum.Hai, repede că mă 
grăbesc, aşteaptă şi altele. 

Cu ochii împăienjeniţi şi încercănaţi ca nişte 
pungi de icre fata pe jumătate nu înţelegea şi 
pe jumătate nu putea să creadă. 

-Ce bani domnule? A bolborosit ea cu 
aciditate belit-orgasmică. 

-Banii pentru că ne-am tras-o. Hai, plăteşte, 
25 normalu, 10 oralu’ şi restu”. 

-Ce rest omule? Eu să te plătesc? Tu să mă 
plăteşti. Tu ai venit la curve. Nu eu. 

-Rahat, te-am lăsat să crezi asta. O lumină 
plină de spori de revoltă lumina feţele celor 
doi cu asiduitatea unui cuplu muncit în frecări 
astfel încât numai foc mai putea naşte. Te-am 
lăsat să crezi asta. Şi eu mă ocup tot cu asta 
dar las impresia că sunt client. 

-Eu îl sun pe Şoricu”. 

-Nu te obosi, de aici nu pleci până ce nu îmi 
dai lovelele. Marcă banu” sau te urc pe pereți, 
de data aceasta nu din plăcere. Aţi ai dracu” de 
curve, toate vreți numa-n cur da” să nu plătiți. 
Pervertitele dracului. Teroriste. Fă, eu sunt 
mai curvă ca tine, dar sunt deştept, uite aşa se 
face treaba, eu sunt contracurvă. Eu sunt 
securitatea voastră, ca să vedeţi că spionajul 
sifilitic atinge cote maxime acolo unde verdele 
banilor e spirochetă. Cum te cheamă, fă? 

-Ileana. După ce şi-a spus numele a aprins o 
țigară eliminând fumul pe nări. 

-Frumos nume, sublim, ca să zic aşa, de 
basm. 


-Tu până şi complimentele le zici pe bani? 
Să înţeleg că aparatul de taxat merge şi după 
ce ai ieşit din mine? 

-Păi normal, evident. Să îţi gătesc ceva de 
mâncare până îmi dai tu banii?Nu prea te-ai 
mişcat în pat, mai mult eu! 

-Costă şi asta? 

-Mâncarea? Nu, asta ţi-o fac cadou. Da, măi, 
costă şi vorbitu” frumos, că aşa vreţi voi fetele 
tratate cu ranga, să fiți mințite frumos.Că ne- 
am întoarce-n peşteră de drag de voi şi voi ne- 
ați primi de drag de noi. Fă bine şi plăteşte. 

-N-am cu ce că erai primu” azi. 

-Şi ce ţi-ai zis, îl fac pe derbedeu, fă, pielea 
portmoneului nu-i pielea pulii. 

-Nu te teme ticălosule, că oricum din oră în 
oră sună Şoricu” să vadă ce fac şi vine îndată 
şi îți plăteşte el futaiul cu proprii tăi dinți de 
aur. Întâi ți-i scoate, apoi ţi-i dă. 

-Zău? Dar am şi eu oamenii mei, stau la uşa 
de vizavi. Nu-ţi încerca norocul că nu mai ieşi 
vie. Ai grijă să ieşi măcar futută şi mâncată că 
bani mai găseşti tu. Că 50 îmi datorezi. 

-Cât, fraiere? Păi eşti mai scump ca mine şi 
ce ai tu de arătat? O sculă? Bună, recunosc, 
dar atât. 

-Recunoşti, asta îmi place. Curvă, curvă dar 
îi dai cezarului ce-i al cezarului. 

-L-am făcut şi pe el, mă, în găurile de cuțite. 

-Cam cultă pentru o curvă. 

-Hm, cam cult pentru un curvar. 


Mihai scoate din cuptor o tigaie cu o coajă 
de ulei întărit, dă foc unui ochi de aragaz şi 
înmoaie uleiul, apoi, după câteva minute în 
care îi recită versuri de Apollinaire ca să-i 
mărească nota iar ea îşi astupă urechile ca într- 
un joc în care stă din nou să cadă, apucă splina 
sa din castron, pusă deoparte, ia de te miri 
unde un pumn de făină, o tăvăleşte prin făină 
şi o aruncă în tigaie pe ochiul de aragaz pornit. 
Ea nu observă manevrele sale de bucătar. 
Lihnită însă de foame şi strivită pe nemâncate 
de fluide bărbăteşti în stomac, după câteva 
minute, singură se repede cu o furculiță la 
tigaie şi începe să guste şi, până să observe 
Mihai, să o termine. 
să 


-Nici n-ai aşteptat se 


nesătulo.Te-ai ars? 


răcească, 

-M-am ars cu tine, dobitocule blând. 

-Da, într-un fel ai dreptate, ştii ce ai mâncat 
acolo, nu? 

-Căprioară? 

-Nu. 

-Pui nu putea fi. Vită nici atâta. 

-Vrei un vin?Un gât? 

-Vreau. Mihai a găsit două pahare cu picior, 
culmea, cu picioarele înfăşurate în ciorapi de 
aţă! A început să le umple cu un vin rose, 
cotropitor. Un vin de Cordoba. 

-lepure? 

-Nu. Era nici mai mult nici mai puţin decât 
splina mea. Cea pe care am ejaculat-o în tine 
de nu s-ar fi opus prezervativul exact aşa cum 
de n-aş fi fost eu să te fac de bani mă făceai tu 
pe mine. Încremenită, plânsă, distrusă, 
ascultând o muzică inexistentă, a fugit direct 
spre baie să vomite. N-ai să reuşeşti să 
vomiţi!, a avut grijă Mihai să o asigure, iar 
grija lui demoralizatoare mai demnă de scârbă 
decât poate chiar gestul a secătuit-o de vlagă 
şi a făcut-o să iasă din toaletă târându-se pe 
brânci, ca din tranşee. Telefonul ei a început 
să sune. E Şoricu, el e, vine să mă salveze! a 
zis ea cu ultimele puteri, moment în care el a 
înhăţat telefonul şi l-a izbit de perete. S-a făcut 
țăndări slinoase. Ca de şoric. Artificii de 
ultimă salvare explodată. 


-Îmi datorezi 50, să nu uiţi, scoate banii. 

-Şoricu ti-i putea da. Eu n-am, ţi-am zis că 
erai primul fraier azi. Vreau să zic client. 

-Nu pleci de aici până nu îmi dai 50 de euro. 
Eu am fost cel activ, tu ai fost în pat pasivă ca 
o balegă cu găuri. 

-N-am bani omule, de unde vrei tu bani dacă 
îti spun că n-am. Caută-mă. Am o fustă de-o 
palmă fără buzunare. Unde dracu” să-i ţin. Mă 
omori. Mai fă-mi ceva de 50 de euro ca să fim 
chit. 

-Păi aia e fato, mai fă-mi ceva, păi ţi-am 
făcut, acum dă banu”, că io f -am făcut nu tu. 

-Îți fac eu ceva de 50 e bine? 

-Bun, ca să nu zici că-s zgârcoman. Cât e 
oralu” la tine? 

-10. 

-Bun, 5 porţii, hai. Cu finalizare. 

-Dar te ţin forţele? 


-Fă, cearşaf dau drumu”, auzi? Cearşaf, de 
care vrei cu dantelă sau fără? 

-Bine! a spus fata aplecându-se ca la 
spovedanie în faţa clanței calde şi plină de 
vene albastru curcubeu ca de motorină. I-o 
înecă în peştera platonică superioară, în aia cu 
care se şi vorbeşte. După multă muncă 
autorizată, în altă parte ar fi spălat farfurii cam 
tot atâta timp, dar restaurantul nu era ca aici şi 
cu autoservire, s-a oprit obosită şi cu părul 
ciufulit, oțărâtă, fericită, binedispusă de parcă 
ar fi gustat pastramă de Dumnezeu. La final, 
la ţigara de după au început să apară 
întrebările. 


-Auzi, dragule, la cine i se trece în cont 
tigara asta? 

-Ţie. 

-Păi de ce mie, că ţi-am făcut pofta de 50, 
acum dă-mi drumu”. 

-Păi şi orgoliul meu de a prinde o trufanda 
ca tine unde să-l uit? Sub preş. Haide, nu 
glumi. 

-Om prost, ţi-am plătit, ce mai vrei? 

-Cum ce vreau, curva naibii, sprijinitoare de 
pod ce eşti tu, rolă de la Cinema Callao?Vii 
aici, îmi mănânci splina, îți fac poftele, 
plăcerile şi te cari? 

-Da, ti-am făcut de 5 ori un oral barosane, 
te-am golit de banii ce ţi-i datoram, de ce să te 
mai cordeşti acum cu mine? Eşti şui sau ce? 

-Pizdoaco, ascultă aici, păi dacă pleci aşa eu 
ce câştig? Mai stai o tură. Deşi a început să 
zbiere din toţi bojocii, Mihai Nesfântu a 
apucat-o de şunci, i-a smuls fusta de o palmă 
dintr-o mişcare, s-a descheiat iute la şliț şi a 
pătruns-o în spate cu o fervoare de maximă 
plăcere. Atât de bine nu e, cred eu, nici la 
înviere, şi-a spus în gând, tartorul, drăcosul 
fante de Galaţi deşi sărise la înviere în Dunăre 
după cruce, dar nu înviase niciodată. În timp 
ce o penetra frumos şi aproape ritualic, cum 
scrie în cărți şi cum se ştie în trupuri, fata a 
întors capul întrebând: 

-Bă băiatule, da noi ce facem, că şi io am 
orgoliu. Şi io vreau să te fac pe tine de bani. 
Cum facem? Că mereu unu” pierde, de te fut 
eu, de mă fuţi tu. Io ce-i zic lu Şoricu” că am 
făcut timpu” ăsta. Dacă nu-i duc bani mă 

omoară, mă trece cu şişu de la o ureche la 
alaltă. Tu ce-i zâci lu’ al tău? 

- Ai dreptate, nu ne-am găsit bine, dar fă, şi 
dacă pleci tot mă ai în tine, până crăpi tot în 
tine mă ai, că mi-ai mâncat splina, mă curvo, 
tot a mea eşti. Prăjită mi-ai mâncat-o, prăjită 
de mine. În tigaia mea, cu uleiul meu, pe 
aragazul meu, în bucătăria mea, în casa mea, 
măi toanto. E ca şi când ar trebui să-mi faci un 
copil la nesfârşit şi nu mi l-ai făcea pencă el 
nu să dezvoltă. 

-Şi cât nu să dezvoltă tre să-l aştepţi. Şi tre 
să te porți frumos cu mine. Să ai grijă de mine 
să nu pierd sarcina. 

-N-o să se dezvolte, fă proasto.Ce-ai? 

-Poate că o să să dezvolte. 

După minute bune, de ordinul zecilor, în 
care nu şi-au spus nimic, ci doar au tăcut, au 
băut apă şi, din când în când s-au dus pe rând 
să se pişe, au început să murmure ceva. 

-Fato, tu n-ai cum să scapi de mine, dă-mă 
dracu. 

-Facem nuntă? 

-Păi dacă tot futem unu” la altu” mitralieră şi 
nu ştim cine moare om face. 

-Şi peştii? 

-Am tras apa! Un râs sfidător şi aproape 
învirginător a umplut camera de tot raiul ce s- 
a văzut vreodată. La un moment dat, când 
extazul sincer şi băltit de mahala atingea până 
şi obiectele, cănile, bocancii, tocurile şi topea 
clanţele de se bloca lumea pe dinăuntru, 
telefonul făcut țăndări a început să sune şi, 
fiind cu difuzorul pornit, cei doi au auzit 
vocea lui Şoricu':- 

„Răspunde, curvo, unde eşti, boarfa naibii? 
Îmi tragi clapa? Tu-vă muma-n cur de 
rapandule. Pun eu laba pe tine” Atât şi a 
închis. Cei doi au continuat să stea alături 
fumând un pachet de țigări întreg şi fixând 
data nunţii. Şi cu ce bani? 

-Vezi, proasto, dacă ne legalizau, puteam lua 
alocaţie pentru ăsta micu”. Aşa, nema. 


Zaragoza- Barcelona, august 2010 


